Språk i Afrika

Språkene i Afrika henviser ikke til en entydig språkgruppe. Afrika er et kontinent, og afrikanerne utgjør 12 prosent av menneskene i verden, men snakker over 30 prosent av språkene.«Vi forsker på: Afrikanske språk» , Institutt for lingvistiske og nordiske studier ved Det humanistiske fakultet, UiO Det er mellom 1 250 til 2 100 naturlig språk,Heine, Bernd; Heine, Bernd, red. (2000): African Languages: an Introduction. Cambridge University Press. en del beregninger oppgir over 3 000,Epstein, Edmund L.; Kole, Robert, red. (1998): The Language of African Literature. Africa World Press. ISBN 0-86543-534-0, s. ix. Sitat: «Africa is incredibly rich in language—over 3,000 indigenous languages by some counts, and many creoles, pidgins, and lingua francas.» i Afrika i flere store språkgrupper. De fleste av disse kan plasseres i en av fem store språkgrupper:

Afroasiatiske språk
Nilosahariske språk
Niger-kongo-språk
Khoisan-språk
Austronesiske språk (inneholder bare ett afrikansk språk, gassisk)

Det er flere andre, mindre språkfamilier og isolerte språk, foruten også språk som ennå ikke har blitt klassifisert. I tillegg har Afrika et bredt mangfold av tegnspråk, mange som også er isolerte språk.

Rundt et hundre av språkene i Afrika er benyttet for inter-etnisk kommunikasjon. Arabisk, somali, berbisk, amharisk, oromo, swahili, hausa, manding, ibo, fulfulde og joruba snakkes av titalls millioner mennesker. Om man legger sammen et hundre relativt like språk er tolv av dem snakket av rundt 75 prosent, og femten snakket av rundt 85 prosent som enten første eller annetspråk.«Human Development Report 2004» (PDF). United Nations Development Programme. 2004.

Alle de afrikanske landene er flerspråklige, med på det meste over 500 språk (i Nigeria). Den koloniale arven er sterk i Afrika, alle tidligere kolonier sør for Sahara har språket til den tidligere kolonimakten som offisielt språk, i visse tilfeller sammen med et afrikansk språk (f.eks. Tanzania). Kolonispråkene dominerer i administrativt bruk, og flere land bruker bare kolonispråkene i skoleverket også, europeiske språk som engelsk og fransk, framfor morsmålet. Mange barn har således store problemer med å forstå undervisningen på skolen.Kolberg, Marit; Præsttun, Christine (3.april 2015): «Får undervisning de ikke forstår», NRK Det er dermed vanlig at skolevesenet og offisielle organ bruker ett språk, mens ett eller flere andre, helt forskjellige språk blir brukt i dagligtalen.Webb, V. og Kembo-Sure, African voices: An introduction to the languages and linguistics of Afrika, Oxford University Press, 2000

 Referanser 

 Litteratur 
 Childs, G. Tucker (2003): An Introduction to African Languages. Amsterdam: John Benjamin.
 Chimhundu, Herbert (2002): Language Policies in Africa. (Final report of the Intergovernmental Conference on Language Policies in Africa.) Revidert versjon. UNESCO.
 Cust, Robert Needham (1883): Modern Languages of Africa.
 Ellis, Stephen (ed.) (1996): Africa Now: People - Policies - Institutions. Haag: Ministry of Foreign Affairs (DGIS).

 Eksterne lenker 
Ressurser på nettet for afrikanske språk
Lingvistisk kart for Afrika, Muturzikin.com